**Θεσμοί Κοινωνικής Ευθύνης και Κοινωνική Αλληλεγγύη**

**Κοινωνικές Επιπτώσεις της Κρίσης στην Ελλάδα**

**Διάλεξη: 4η, 20/11/2015**

**Εισηγητής: Καθ. Φερώνας Ανδρέας**

Μετάβαση από την έννοια της φτώχειας και της κοινωνικής ανισότητας στην έννοια του κοινωνικού αποκλεισμού (Κ.Α) (σύγχρονη έννοια, τέλη ’80 υιοθέτηση από την Ευρωπαϊκή Ένωση. Σταδιακά εισάγεται στο λεξιλόγιο των κρατών μελών, στοιχείο πολιτικής, αντικείμενο χρηματοδότησης.)

Κοινωνική ανισότητα : Στηρίζεται στον διαχωρισμό της κοινωνίας σε ανώτερα και κατώτερα στρώματα. Ιεραρχική θέαση της κοινωνίας. Η φτώχεια σε παραπέμπει στο κατώτερο σημείο αυτής της ιεράρχησης.

Κοινωνικός αποκλεισμός: Παρέχει μία οριζόντια, διχοτομική αντίληψη της κοινωνικής δομής.

Φτώχεια:

1. *Απόλυτη:* Έλλειψη επαρκών πόρων για την ικανοποίηση βασικών αναγκών. Μονάδα αναφοράς το άτομο ή η οικογένεια. Κατώφλι απόλυτης φτώχειας 1,5 δολάρια. Ορισμός αυτός εφαρμόζεται στις αναπτυσσόμενες χώρες
2. *Σχετική ή ποσοστό κινδύνου φτώχειας*: *«Αναφέρεται σε νοικοκυριά των οποίων το βασικό επίπεδο απέχει τόσο πολύ από το γενικό βασικό επίπεδο της κοινωνίας, στην οποία ανήκουν, ώστε δεν είναι σε θέση να συμμετέχουν σε συνηθισμένες καθημερινές δραστηριότητες.»* (Townsed, 1979). Όριο της το 60% του διάμεσου συνολικού ισοδύναμου διαθέσιμου εισοδήματος. Χρησιμοποιείται στις αναπτυγμένες χώρες.

Αίτια μετάβασης στον όρο κοινωνικός αποκλεισμός:

Επιστημονικοί/κοινωνικοί λόγοι

* Μεταβιομηχανική κοινωνία (κλείσιμο βιομηχανιών, υποβάθμιση περιοχών)
* Ανάδυση κοινωνικών κινημάτων
* Εμφάνιση νέων πολυδιάστατων μορφών αποστέρησης (εμφάνιση των «νεόπτωχων», κοινωνικές αλλαγές)

Πολιτικοί λόγοι

* Όρος Κ.Α πιο ασαφής και γενικός, άρα πολιτικά πιο διαχειρίσιμος, σε αντίθεση με τον αυστηρό ορισμό της φτώχειας.

Κοινωνικός Αποκλεισμός:

* Έννοια ομπρέλα, ευρεία έννοια, πολυδιάστατο φαινόμενο.
* *Έλλειψη ή παρεμπόδιση από πόρους, αγαθά και υπηρεσίες*
* *Ή αδυναμία πρόσβασης σε βασικούς κοινωνικούς θεσμούς.*

3 μοντέλα κοινωνικού αποκλεισμού: Αλληλεγγύης, Εξειδίκευσης και Μονοπωλίου (Βλ. πίνακα)

*Μειονέκτημα*: η πολλαπλότητα του εν λόγου όρου κάνει δύσκολη την εμπειρική του διερεύνηση. Δυσκολία αποτύπωσης και αποτίμησης των διαστάσεών του.

Μέτρηση Κ.Α: 2010 η Ε.Ε εισάγει ένα τριπλό δείκτη «Ποσοστό φτώχειας ή και κοινωνικού αποκλεισμού»  
Α. Κίνδυνος φτώχειας Β. Σοβαρή υλική υστέρηση Γ. Νοικοκυριά ανέργων ή αυτών που εργάζονται ελάχιστα

Ευρώπη 2020: στόχος της η μείωση του αριθμού των ατόμων που αντιμετωπίζουν Κ.Α κατά 20 εκατομμύρια.

Κοινωνικός αποκλεισμός στην Ελλάδα της κρίσης

* Νότιο-ευρωπαϊκό μοντέλο: ένα κοινωνικό κράτος ακατάλληλο για κρίσεις
* Υπολειμματική ανάπτυξη των κρατικών κοινωνικών παροχών
* Σημαντικά κενά στο κοινωνικό δίχτυ ασφάλειας
* Έντονες ανισορροπίες και κατακερματισμός στις παροχές κοινωνικής προστασίας
* Πελατειακές σχέσεις
* Ισχυρός ρόλος της οικογένειας

Ως το 2010 η κοινωνική δαπάνη της Ελλάδας (29,1%) συνέκλινε με το μέσο όρο της Ε.Ε (29,4%). Άρα, η κρίση δεν οφείλεται στην έλλειψη των κοινωνικών δαπανών, αλλά στη σύνθεσή τους. Στην Ελλάδα το μεγαλύτερο μέρος της κοινωνικής δαπάνης διατίθεται στις συντάξεις, οι οποίες δεν έχουν αναδιανεμητική επίδραση.

Κατώφλι κινδύνου φτώχειας/άτομο: 4.608  
Κατώφλι κινδύνου φτώχειας/4μελή οικογένεια: 9.677  
Ποσοστό πληθυσμού σε κίνδυνο φτώχειας, 2014: 22,1%

Αυτός ο δείκτης δεν είναι αντιπροσωπευτικός σε περιόδους μεγάλης οικονομικής μεταβολής.

Υπολογίζεται ότι η πραγματική φτώχεια, με βάση τα εισοδήματα του 2005, αναπροσαρμοσμένα το 2014, είναι 42,7%.

Οι πολιτικές που εφαρμόστηκαν μετά το 2010 επέφεραν στην:

Εργασία:

* Flexecurity (ευελιξία με ασφάλεια). Στην Ελλάδα εφαρμόστηκε μόνο η ευελιξία χωρίς καμία ασφάλεια

Κοινωνική Ασφάλιση: Μεταρρυθμίσεις στις συντάξεις (όρια ηλικίας, ποσοστά αναπλήρωσης)

Υγεία: περιστολή δαπανών

Κοινωνική Πρόνοια:

* Αυστηροποίηση κριτηρίων για ανέργους
* Ελάχιστο Εγγυημένο Εισόδημα (εφαρμόστηκε σε πειραματικό στάδιο, κανένας έλεγχος αποτελεσμάτων)
* Μείωση δαπανών